— Гаварыць пра адкрыцці ў межах асобна ўзятай краіны не зусім карэктна. Калі мы маем на ўвазе сусветнае дасягненне, то “вінаватыя” ў ім, як правіла, людзі розных спецыяльнасцяў. У нас нямала навукова-даследчых сумесных праектаў, якія ажыццяўляюцца з замежнымі калегамі. Два з іх мы нядаўна завяршылі. Гэта былі праекты па тэме біябяспекі навакольнага асяроддзя і генетыкі раслін і жывёл, сумесныя з Венесуэлай. Ёсць шмат традыцыйных праектаў з краінамі ЕўрАзЭС, згодна з якімі навукоўцы Казахстана, Расіі і Беларусі праводзяць даследаванні ў галіне генетыкі раслін. Таксама пры Акадэміі навук створаны Беларускі рэспубліканскі фонд фундаментальных даследаванняў. Ён фінансуе пошукавыя тэмы па розных напрамках навукі на конкурснай аснове. І над распрацоўкамі працуюць навукоўцы розных дзяржаў: Беларусь, Турцыя, Азербайджан, Літва. — З чалавекам мы крыху раза­б­раліся. А якія генетычныя праблемы існуюць у жывёл?